ഒന്നര വയസുകാരന് തുടയ്ക്ക് പകരം കാല്മുട്ടില് പ്രതിരോധ കുത്തിവയ്പ്പ് നല്കിയെന്ന് പരാതി അമ്മ ചോദ്യം ചെയ്തപ്പോള് എന്നെ പഠിപ്പിക്കണ്ട എന്ന് മറുപടി നല്കി ആരോഗ്യപ്രവര്ത്തക വേദന മൂര്ച്ഛിച്ച് കുട്ടിക്ക് നടക്കാന് വയ്യാതായപ്പോള് പരാതി ഉണ്ടെങ്കില് ആശുപത്രിയില് പൊയ്ക്കോളാന് മെഡിക്കല് ഓഫീസറും മകന് നീതി തേടി മാതാപിതാക്കള് കൊല്ലം: ഒന്നരവയസ്സുള്ള കുട്ടിക്ക് പ്രതിരോധ കുത്തിവയ്പ് എടുത്തതില് പിഴവെന്ന് പരാതി. തൃക്കോവില്വട്ടത്തെ സര്ക്കാര് ആശുപത്രിയില്് കാലിന്റെ തുടയില് എടുക്കേണ്ട കുത്തിവയ്പ് മുട്ടിലാണ് എടുത്തതെന്നാണ് പരാതി. വേദന മൂലം നടക്കാന് കഴിയാത്ത കുഞ്ഞ് സ്വകാര്യ ആശുപത്രിയില് ചികിത്സയിലാണ്. മുഖത്തല സ്വദേശി ഷെഫീഖിന്റെ മകന് മുഹമ്മദ് ഹംദാനാണ് അഞ്ചുദിവസമായി കൊല്ലത്തെ സ്വകാര്യ ആശുപത്രിയില് ചികിത്സയിലുള്ളത്. കഴിഞ്ഞ ഒന്നാം തീയതി തൃക്കോവില്വട്ടം പ്രാഥമികാരോഗ്യ കേന്ദ്രത്തിലാണ് കുഞ്ഞിന് കുത്തിവയ്പ് എടുത്തത്. കാല്മുട്ടില് ഇഞ്ചക്ഷന് എടുത്തപ്പോള് ഒന്നര വയസിന്റെ വാക്സിന് കാലിന്റെ തുടയിലെ മസില്സില് അല്ലേ എടുക്കേണ്ടതെന്ന് കുട്ടിയുടെ അമ്മ ചോദിച്ചിരുന്നു. എന്നാല് എന്നെ പഠിപ്പിക്കാന് വരണ്ട എന്നായിരുന്നു ആശുപത്രി ജീവനക്കാരിയുടെ ലാഘവത്തോടെയുള്ള മറുപടി. ആരോഗ്യപ്രവര്ത്തകയല്ലേ, അവര്ക്കറിയാമല്ലോ എന്നുകരുതിയാണ് മിണ്ടാതിരുന്നതെന്ന് ഷെഫീക്ക് പറയുന്നു. വീട്ടില് വന്ന സമയം മുതല് കുഞ്ഞിന് കാലിനു അസഹ്യമായ വേദന അനുഭവപ്പെട്ടിരുന്നു. എന്നാല് കൊച്ചുകുട്ടികള്ക്ക് വാക്സിന് എടുക്കുമ്ബോള് അനുഭവപ്പെടുന്ന വേദനയാണെന്നാണ് മാതാപിതാക്കള് ആദ്യം കരുതിയത്. അതുകൊണ്ടുതന്നെ അതിന് വേണ്ട ചികിത്സകളാണ് ആ ദിവസം കൊടുത്തത് . ഒടുവില് കുഞ്ഞിന് നടക്കാന് പോലും ബുദ്ധിമുട്ടായപ്പോഴാണ് പ്രശ്നത്തിന്റെ ഗൗരവം വീട്ടുകാര്ക്കും മനസ്സിലായത്. കുഞ്ഞിന്റെ അവസ്ഥ മാറ്റമില്ലാതെ തുടര്ന്നതിനാല് കുട്ടിയെ വീണ്ടും തൃക്കോവില്വട്ടം പ്രാഥമികാരോഗ്യകേന്ദ്രത്തിലേയ്ക്ക് തന്നെ കൊണ്ടുപോയി. എന്നാല് അവിടെനിന്നും വേണ്ട ചികിത്സ ലഭിക്കാത്തതിനാല് എമര്ജന്സിയായി തൊട്ടടുട്ടുള്ള ഒരു സ്വകാര്യ ആശുപത്രിയിലേക്ക് കൊണ്ട് പോവുകയായിരുന്നു. എന്നാല് അവിടെ അത്യാഹിത വിഭാഗത്തില് ശിശുരോഗവിദഗ്ധന് ഇല്ലാത്തതിനാല് അവര്തന്നെ മറ്റൊരു ആശുപത്രിയില് എത്തിക്കുകയുമാണ് ചെയ്തത്. കാല്മുട്ടില് വാക്സിന് കുത്തിവച്ചതില് വന്ന അപാകതകൊണ്ടുമാത്രമാണ് കുട്ടിക്ക് ഇങ്ങനെ സംഭവിച്ചതെന്നാണ് ഇപ്പോള് കുട്ടിയെ പരിശോധിക്കുന്ന ഡോക്ടര് പറയുന്നത് . കുത്തിവച്ച പ്രതിരോധമരുന്ന് കുട്ടിയുടെ കാല് മുട്ടില് ഇപ്പോഴും കെട്ടിക്കിടക്കുന്നുവെന്നും അത് തിരികെ കുത്തി എടുക്കണമെന്നും ഡോക്ടര് അറിയിച്ചുവെന്നുമാണ് കുട്ടിയുടെ മാതാപിതാക്കള് പറയുന്നത്. കുഞ്ഞ് ഇപ്പോഴും ആശുപത്രിയില് ചികില്സയിലാണ്. ഇക്കാര്യങ്ങള് അന്വേഷിക്കാന് കുട്ടിയുടെ പിതാവ് തൃക്കോവില്വട്ടം പ്രാഥമികാരോഗ്യകേന്ദ്രത്തില് പോയെങ്കിലും അദ്ദേഹത്തെ കാണാന് കുത്തിവയ്പ്പ് എടുത്ത ജീവനക്കാരി തയ്യാറായില്ലെന്നും പിതാവ് പരാതിപ്പെടുന്നു. നിങ്ങള്ക്ക് എന്തെങ്കിലും പരാതിയുണ്ടെങ്കില് നിയമപരമായി പൊയ്ക്കോളു എന്നാണ് ആശുപത്രിയിലെ മെഡിക്കല് ഓഫീസര് പോലും പറഞ്ഞതെന്നും അദ്ദേഹം കൂട്ടിച്ചേര്ക്കുന്നു. തൃക്കോവില്വട്ടം പ്രാഥമികാരോഗ്യകേന്ദ്രത്തിലെ ആരോഗ്യപ്രവര്ത്തകരുടെ അനാസ്ഥയ്ക്കെതിരെ മുഖ്യമന്ത്രി, ആരോഗ്യമന്ത്രി, ഡിഎംഒ എന്നിവര്ക്ക് കുടുംബം പരാതി നല്കി. റവന്യൂ, ആരോഗ്യ ഉദ്യോഗസ്ഥര് ആശുപത്രിയിലെത്തി വിവരങ്ങളന്വേഷിച്ചു. സര്ക്കാര് ചികിത്സയ്ക്കുള്ള ചെലവ് വഹിക്കണമെന്ന ആവശ്യമുയര്ന്നിട്ടുണ്ട്. കുത്തിവയ്പ് എടുത്ത നഴ്സിന് വീഴ്ചയുണ്ടായെന്നാണ് പ്രാഥമിക അന്വേഷണത്തില് തെളിഞ്ഞത്. കുത്തിവയ്പ് എടുത്ത സമയത്ത് കുട്ടി കാല് വലിച്ചതുകൊണ്ട് സ്ഥാനം തെറ്റിയെന്നാണ് ആശുപത്രി അധികൃതരുടെ വിശദീകരണം. Stories you may Like